PAGE  





·  Introducció

Com és ben sabut al món encara hi ha països on cal fer moltes inversions, on cal destinar molts diners per a poder afrontar les mancances del dia a dia i aconseguir millorar la qualitat de vida dels seus habitants. Són aquestes carències les que fan que els pobles visquin amb grans penúries, amb grans necessitats.

La manca de recursos econòmics, els conflictes interns i les causes naturals (terratrèmols, inundacions, ...) desestructuren la vida d’aquests països i  comporten moltes dificultats per tirar endavant, per tant, calen moltes ajudes.

Hem de tenir clar que les ajudes són per millorar la qualitat de vida de les persones que formen el país i aquestes persones han de saber crear, a partir d’aquestes ajudes, altres recursos. Per això cal que el poble sigui conscient que no viurà sempre de les ajudes.

El projecte ‘Ous i pollastres’ es duu a terme a l’orfenat Madre María Clara. Aquest orfenat està ubicat en un barri amb moltes dificultats anomenat Chamanculo el qual pertany al municipi de Maputo, la capital de Moçambic. 

·  Projecte

El projecte ‘Ous i pollastre’ consta de dues fases. 

La primera fase consisteix a col·locar 2 portes i 5 finestres amb un entramat de filferro en el galliner que en permeti la ventilació i hi impedeixi l’entrada d’animals. Aquest material substitueix l’anterior molt deficient quant a la protecció de les obertures i, per tant, per mantenir vius els pollets.

La segona fase consisteix a comprar 150 pollets. D’aquests pollets, 20 seran comprats per l’associació cada mes i la resta seran venuts per obtenir més ingressos. Dels ingressos que s’obtinguin, una part s’invertirà per comprar més pollets d’engreix, gallines ponedores i pinsos; la resta servirà per ajudar a cobrir les necessitats de l’orfenat.

En aquest orfenat cada dia hi passen a menjar moltes criatures del barri quan surten de l’escola i també altres persones a demanar aliments.

·  Objectiu

Actualment, la dieta alimentària de les nenes de l’orfenat Madre Maria Clara no contempla la carn i la finalitat del projecte és que aquesta dieta contempli la possibilitat de menjar, com a mínim, un quart de pollastre al mes.

També és el nostre objectiu comprar ous perquè la vuitantena de nenes de l’orfenat puguin menjar-ne dos cops al mes.

Aquest és el compromís que pot assumir Xangara en aquest moment, però la nostra intenció és augmentar-ne la freqüència.

·  Termini

El termini del projecte ‘Ous i pollastres’ el fixem en tres anys. És el temps que considerem necessari perquè funcioni per si mateix, sense ingressos forans, els quals es podran utilitzar en altres projectes.

·  Inversió i despeses

La inversió econòmica que es necessita per dur a terme aquest projecte és de tres mil dos-cents quinze euros amb vint cèntims (3.215,20 €), dels quals 1.295,20 corresponen a la inversió inicial, més la compra dels pollets i els ous i pollastres per al primer any i 960,00 € el segon i tercer any.

·  Desglossament inversió

	Inversió inicial (porta i finestra)


	239,20 €


	Compra pollets


	96,00 €

	Compra pollets, ous i pollastres primer any


	960,00 €

	Ous i pollastres segon any

	960,00 €

	Ous i pollastres tercer any

	960,00 €

	Total  inversió
	3.215,20 €



·  Ingressos

Els ingressos per cobrir la inversió del projecte ‘Ous i pollastres’ sortiran de les quotes dels socis i dels ajuts que puguem obtenir de l’administració, d’entitats, empreses privades i d’altres persones que subvencionin el projecte.

·  Data d’inici

El projecte ‘Ous i pollastres’ s’inicia el febrer de 2005 amb l’arranjament de 2 portes i 5 finestres del galliner de l’orfenat Madre Maria Clara de Maputo i amb la compra dels 150 pollets.

Girona, octubre de 2005

Conclusió projecte ous i pollastres
El passat dia 13 de febrer de 2007 es va autoritzà la transferència de 960 €, corresponent a l’import anual d’aquest projecte, i amb la qual el conclou.
Amb el termini fixat de tres anys, hem assolit els objectius d’aquest projecte, i fins i tot l‘hem superat en escreix, perquè les nenes de l’orfenat mengen carn més d’una vegada al mes i ous, una vegada a la setmana, a part d’haver aconseguit l’autogestió del projecte (aquest últim terme gràcies a la persona responsable del projecte a l’orfenat). Per totes aquestes raons ens congratulem haver assolit els objectius d’aquest petit, però valuós i important, projecte.

Cal dir que, per causes de força major, reobriríem el projecte.

Així doncs, el dia 16 de febrer de 2007, concloem el projecte Ous i pollastre.

